
P.  D.  D. 


AUCTOR, 


PROOia/nuM. 


^uum  more  receptum  sit,  ut,  qui  summos  in  medicina 
ac  chirurgia  honores  capessere  velint,  de  aliqua  re  me- 
dica disserant,  ego  quoque  huic  mori  obsecuturus  sum. 

In  eligenda  tamen  mihi  ad  conscribendam  commentationem 

/ 

materia  probabile  esse  duxi,  morbum  tractare  a me  ipso 
observatum.  Paucis  nunc  attingere  liceat,  quid  disserta- 
tioni ansam  dederit,  ut  arrogantiae  atque  immodestiae 
speciem  a me  avertam.  Accidit  enim,  ut  feminam,  quae 
in  regione  epigastrica  tumorem  habebat  mirabilem  et  jam 
longum  per  tempus  ex  vomitu  cruento  laborabat,  III, 
Wagner  in  clinice  proponeret,  deque  ejus  morbo  ingeni- 
ose dissereret 


\ , ■ 

£ande^iii  igitur  materiem  ad  dissertationem  conscri- 
bendam aptam  putabam.  Quum  tamen  res  valde  sit  am- 
bigua et  anceps  et  obscura,  idcirco,  L.  B.,  si  rem  obiter 
a me  tractatam  esse  judicaveris,  hoc  tam  rei  ipsi  quam 
juvenili  meae  aetati  tribuas,  quaeso  atque  rogo. 


ANAMNESIS. 

Friderica  Reichelt,  annum  agens  tricesimum  sextum, 
nata  est  Gerae  parentibus,  quos  nunquam  ex  morbo  gra* 
viore  laborasse,  matrem  quidem  puerperio,  patrem  lapsu  e 
curru  mortem  obiisse  aegrota  affirmat.  Ipsa  aegrota,  su- 
stentis infantum  morbis,  scarlatina,  morbillis  nec  non  po- 
sterius variolis,  Berolinum  profecta  ibique  ancilla  serviens, 
haud  raro  igitur  ad  ignem  versata,  usque  ad  annum  vige^ 
simum  quartum  optima  valetudine  usa  est:  tamen  se  bis 
vel  ter  animo  lictam  esse  reminiscitur.  Annum  agens 
tredecimum  prima  menstruavit  et  ab  illo  tempore  men- 
strua semper  regularia  erant.  Temperamentum  aegrotae 
valde  vegetae  et  hilaris  et  loquacis,  nec  non  tranquilla 
animo  fortunam  adversam  ferentis  raroque  querentis,  e 
sanguineo  ad  melancholicum  propensum  est.  Viginti 
quatuor  annos  nata  prima  morbi  initia  sensit  aegrota; 
vehementibus  cruciabatur  doloribus  in  regione  ossis  sacri 
ad  lumbos  pertinentibus;  qui  dolores  mox  ad  tantam  ac- 
crescebant vehementiam,  ut  aegrota  extremitates  inferiores 
movere  non  posset.  Extremitates  etiam  superiores  in 
sympathiam  tractae  sunt,  nam  contractiones  [spasmodicae 
digitorum,  tactus  obtusus  et  formicationes  animadverteban- 

tar  in  illis.  Quae  symptomata  erant  vehementiora, 
quo  longius  aegrota  ad  ignem  versabatur,  aut  quo  magis 
omnino  calebat.  Huc  accedebant  cephalaea,  vertigo,  pbo- 
topsiae,  susurrus  aurium,  sudores  profusi  super  totum 
corpus  per  dies  noctesque»  Quae  symptomata,  modo  vehe- 
nientiora  modo  remissiora,  tres  hebdomades  duraverant, 
quum  repente  morbus  vehementissime  exacerbaretur;  tamen 
omnis  sudor  suppressus  erat.  Aegrota,  omnibus  fere 

membris  capta,  quum  ex  paralysi  laborare  crederetur,  bal- 
neis, vesicatoriis,  moxis  curata,  mox  autem  in  nosocomium 
recipienda  erat,  ibique  illa  membrorum  paralysis  sanaba- 
tur. Sed  jam  tempore  convalescentiae  animadversum,  ab 
aegrota  crebram  multamque  mitti  urinam.  Quae  urina 
subviridis,  versicolor,  subsidentibus  floccis  albescentibus, 
odorem  praebuisse  dicitur  inanem.  Praeterea  mox  aegra 
torquebatur  fame  et  siti  insatiabili,  alvi  obstructione,  ce- 
phalaea; omnis  etiam  exhalatio  cutanea  erat  suppressa. 
Ex  qua  symptomatum  serie,  nec  non  ex  medicorum  sa- 
nandi ratione,  quae  omnia  aegrota  tenebat  memoria,  in- 
telligi  potest,  tum  temporis  aegrotam  ex  diabete  sive 
mellito  sive  insipido  laboravisse. 

Postquam  plures  per  hebdomades  aegra  secundum 
sanandi  rationem  praescriptam  multis  nutrimentis  animali- 
bus aliisque  concoctu  difficilibus  usa,  urinae  tamen  quan- 
titas magis  magisque  adaucta  erat,  aegrota  et  anxietatem 
et  pressionem  haud  mediocrem  in  praecordiis  sentiebat,  et 
nonmillis  diebus  post  primum  vomituritionibus,  turn  vo- 
mitu tam  vehementi  vexabatur,  ut  omnes  cibi  evacuaren- 
tur neque  aegrota  qiiidqiiam  nutrioienti  capere  posset.  Sed 
paulo  post  in  evacuatis  primum  sanguinis  striae  et  ali- 
quanto post  sanguinis  puri  parva  quantitas  videbatur. 

Ouae  sanguinis  quantitas  turn  inprimis  adaucta  est^  quum 
novus  morbus,  tumor  circumscriptus  valde  dolens  et  du- 
rus, gradatim  crescens,  in  regione  epigastrica  appareret. 

Aegra  inter  tam  longum  morbum  semper  medicis  usa, 
indeque  multos  eorum  terminos  technicos  sciens,  ab  altero 
medico  tumorem  illum  ventriculi  scirrhum,  ab  altero  fun- 
gum ventriculi  Labitum  esse  contendit.  Qui  tumor  crevit 
aeque  ac  majores  attulit  dolores. 

Mox  etiam  tumor  ille  tantum  ostendit  ruborem  in- 

K 

flammatoriimi,  ut  et  hirudines  et  cucurbitulae  per  triginta 
sex  dies  essent  applicandae,  quibus  inflammatio  quidem, 
sed  non  tumor  sanabatur.  Tunc  quoque  menstruatio,  quae 
usque  ad  hoc  tempus,  quo  tumor  apparuit,  regularis  fue- 
rat, alienata  est,  nec  minus  ciborum  appetentia  cariiit 
aegrota;  siti  vero  insatiabili  cruciabatur.  Akus  tarda  fere 
semper  clysmatibus  purganda  erat  Intefea  nec  vomitus 
nec  diabetes  sanabatur;  quin  etiam  urinae  secretio  tanto- 
pere adaucta  est,  ut  aegra  viginti  quatuor  urinae  libras 
in  dies  redderet.  Sed  repente  novus  morbus  incidit. 
Nam  aegrota  febri  intermittente,  primum  tertiana,  tum 
quartana,  denique  quotidiana,  quadrantem  circiter  anni  du- 
rante correpta  est.  In  qua  febri  stadium  frigoris  vehe- 
mentissimiim  fuisse  aegrota  narrat:  et  post  frigus  vehe- 
mentissimum,  quod  nec  calor  nec  sudor  sequebatur,  Sfebris 
finita  est  neque  unquam  recidit.  Interea  in  morbis  coex- 
istentibus  nulla  fere  animadversa  est  modificatio,  nisi 
quod  creberrima  urinae  secretio,  postquam  viginti  hebdo- 
mades uno  tenore  duraverat,  circa  hanc  hebdomadem,  dum 
fumor  magis  crescebat,  minuebatur,  et  circa  hebdomadem 
vigesiojam  quintam  diabetes  sanatus  habebatur.  Sed  non 
meliore  fruebatiir  valetudine  patiens,  partini  quod  morbo 

diuturno  valde  languebat,  partini  quod  vomitu  tanto  magis 
torquebatur,  quod  maxima  sanguinis  puri  quantitas  eva- 
cuabatur, ita  ut  saepe  animo  linqueretur*  Alvo  etiam  tunc 
multum  sanguinis  reddebatur,  et  aegrota  semper  levabatur, 
si  alvo  sanguis  descenderat,  dum  vomitu  cruento  nunquam 
mitigabantur  dolores.  Sanguis  per  os  et  anum  etfusus 
coloris  rubri  et  aliquoties  tantum  cum  sanguinis  atri  coa« 
gulis  mixtus  fuisse  fertur.  — Septem  annos  aegra  in  no- 
socomio manebat,  sed  tumor  modo  major  modo  minor 
non  sanabatur.  Tamen  adjiciendum  est,  aegrotae  vires 
durante  diabete  valde  debilitatas  tunc  paullulum  auctas 
esse*  Aegrota  insanabilis  secundum  optatum  suum  ex 
nosocomio  dimissa,  ex  illo  tempore  quatuor  annos  in  urbe 
vivebat  et  a nonnullis  medicis  curabatur,  inter  quod  tem- 
pus nihil  morbus  ejus  mutabatur,  lueunte  semestri  prae- 
terito in  III.  Wagneri  clinice  mirabilem  aegrotam  primo 
vidi  et  ex  illo  tempore  observavi. 


STATUS  PRAESENS. 

Nunc  in  aegra  haecce  tibi  occurrunt.  Aegrota,  uti- 
que pallidi  paullulumque  cachectici  coloris,  musculos 
quidem  habet  haud  crassos,  sed  vires  ejus  multo  melio- 
res sunt,  quam  quas  post  tam  diuturnam  aegritudinem 
invenire  crederes;  et  ipsa  aegra  se  nunc  multo  validiorem 
esse  dicit  quam  morbi  principio,  quum  nunc  nonnullas 
horas  sine  ullo  adminiculo  ambulare  posset,  dum  morbo 
incipiente  fere  omnino  non  et  postea  duobus  tantum  ful- 
cris nisa  locum  vertere  potuisset.  Non  minus  animi  ejus 

conditio,  durante  tam  gravi  morbo,  mirabiliter  tranquilla, 
quin  etiam  hilaris  est,  quamvis  interdum,  potissimum  si 
conditionum  suarum  miserarum  recordatur,  vultum  seve- 
Horem  ac  melancholicum  offert  Tamen  nunquam  adhuc 
tristem  vidi  vel  querentem  audivi.  — Quod  attinet  ad 
singula  corporis  organa,  organa  respirationi  inservientia 
nunquam  in  sympathiam  deducta  esse  memorandum  est 
Aegrota  respirat  libere  et  profunde  neque  unquam  de  pe- 
ctoris molestiis  conquerebatur.  — De  organis  circulatio- 
nis notes,  cordis  ictus  firmos  et  regulares,  sonos  cordis 
fortes  esse;  tamen  percussione  intellexi,  cor  normali  ma- 
jus esse.  Praeterea  neque  auscultatione  nec  percussione 
animadverti  rem  abnormem,  e qua  magnam  hypertrophiam 
vel  aliud  cordis  vitium  ratiocinari  possemus.  Tamen 
aegrota  se  labore  contendentem  vel  celeriter  euntem  cor- 
dis palpitationibus  molestari  narrat.  Quae  tamen  palpi- 
tationes minuuntur,  simulatque  aegrota  quiescat.  Pulsum 
invenimus  fere  semper  modice  plenum  et  durum,  regula- 
rem tameu,  in  sexagesima  horae  parte  circiter  nonagies 
pulsantem.  — Digestionis  organa  maxime  morbo  vexata 
sunt.  Lingua  albido  muco  tecta  est,  ciborum  appeten- 
tia omnino  fere  desideratur,  sitis  autem  adaucta  est. 

Patiens  fluida  tantum  nutrimenta  sumit,  et  quamquam 
bene  scit,  vomitum  fluidis  cibis  magis  excitari  quam  fir- 
mis, tamen  cibos  firmos  non  edit,  quod  postea  maxima 
loco  tumoris  pressione  cruciatur.  Praeterea  etiam  nunc, 
sine  cibis  captis,  prodromis  non  praemissis  aegrota  saepe 
vomit,  modo  cibos  et  mucum,  modo  illa  sanguine  mixta, 
modo  sanguinem  purum.  Qui  vomitus  plerumque  non- 
nullos dies  continuatur,  tunique  sine  aliquo  medicamento 
desinit.  Tamen  nunquam  non  post  paroxysmum,  qui  ter- 

tia  vel  quarta  quaque  hebdomade  recidit,  ita  fessa  est 
aegrota,  ut  nonnullos  dies  lecto  teneatur.  Sed  quam 
primum  resurgit;,  quod  situs  in  lecto  ei  non  convenit.  — 
Alvus  semper  tarde  descendit,  et  faeces  durae  ac  fuscae 
sunt.  Saepe  per  anum,  plerumque  simul  cum  vomitu 
cruento,  multum  sanguinis  rubri  vel  atro  sanguine  mixti, 
haud  innormalem  exhalantis  odorem  evacuatur,  et  tum 
aegrota  non  solum  semper  levatur,  veruni  etiam  tumorem 
tum  minui  animadvertit.  — Menses  ita  alienati  sunt,  ut 
seinper  et  copiose  fluant,  nisi  per  anum  vel  os  sanguis 
redditur.  Sanguinis  menstrualis  qualitas  non  est  abnormis. 

Urinae  secretio  nunc  omnino  regularis  est;  interdum 
autem  normali  majorem  urinae  quantitatem  mitti  aegrota 
fatetur.  Urina  est  lucida  colorisque  subflavi,  nec  raro 
atbum  quoddam  floccosum  subsidit.  ~ Aegrotae  senso- 
rium omnino  liberum  est,  ratione  loquitur  atque  omnia, 
quae  circum  fiunt,  bene  scit.  Tamen  ad  syncopas  pro- 
pensa est,  et  fernie  semper  animo  linquitur  aegra,  quando 
tumor  premitur^  Haud  raro  laborat  ex  dolore  premente 
ef  pulsante  in  regione  frontis  vel  verticis.  — Quod  atti- 
net ad  singula  sensuum  organa,  interdum  quaeritur  ae^ 
grota  de  susurro  aurium,  de  pbotopsiis  moIestiS;^  potis- 
simum si  oculos  labore  intendit,  vel  deorsum  se  inclinat. 
Olfactus  normalis  est.  Somnus  haud  raro  somniis  fam 
vividis  et  terribilibus  perturbatur,  ut  aegrota  clamans 
expergiscalur  sudoreque  madefacta  sit.  Cutis  secretio 
normalis,  inter  somnum  tantumtitodo  somniis  turbatum 
est  adaucta.  Tactas  in  toto  corpore,  in  processibus 
etiam  spinosis  vertebrarum  normalis,  loco  tumoris  tantum 
immense  auctus  invenitur. 

Nunc  ad  tumon>  ipsius  descriptionem  me  converto. 


15 


Tumorem  neQ»pe  invenis  ovatum,  circumscriptum,  ten- 
sum, durum,  immobilem,  valde  dolentem  in  regione  epi- 
gastrica, qui  ex  hypochondrio  sinistro  a margine  costa- 
rum spuriarum,  a regione  igitur  circiter  fundi  ventriculi 
trans  lineam  albam  in  latus  dextrum  circiter  ad  pylori 
regionem  extenditur;  supra  a scrobiculo  cordis  usque  ad 
locum  duos  digitos  super  umbilicum  situm  pertinet.  Cu- 
jus tumoris  haud  mediocriter  in  abdomine  prominentis,  a 
laeva  distinctius  terminati  quam  dextra,  magnitudo  variat, 
prout  aegrota  longius  aut  brevius  ante  alvo  sanguinem 
reddidit.  Basi  tumor  hic  pyriformis  ad  latus  sinistrum, 
ad  latus  dextrum  apice  porrigitur.  Fluctuatio  in  eo  sen- 
tiri non  potest.  Si  tamen  aegrota  ad  latus  dextrum  so 
inclinat,  manu  tumori  apposita  corpus , quod  tumoris 
contentum  videtur  esse,  a latere  sinistro  ad  latus  dextrum 
quasi  in  manum  tibi  cadere  senties.  Ipsa  aegra  conten- 
dit, corpus  illud  a latere  dextro  ad  latus  sinistrum  ca- 
dere, a se  non  animadverti;  tamen  sibi  se  erigenti  hene 
sentiri,  corpus  a latere  dextro  ad  latus  sinistrum  recidere. 
Nil  tamen  ejusmodi  observatur,  si  aegrota  ad  latus  si- 
nistrum se  inclinat  seque  erigit.  Aegra  etiam  se  sentire 
credit,  tumorem  quasi  descendere.  Quod  ne  fiat,  quum 
sensum  ei  afferat  injucundum,  eo  modo  impedit,  ut  ve- 
stium vincula,  quasi  suspensorio  utens,  infra  tumorem 
arcte  constringat.  Supra  tumorem  atque  in  ipso  tumore 
pressionem  omnino  non  patitur.  Integumenta  tumoris  ex- 
terna valde  dura  et  tensa,  non  minus  dolorifica,  innume- 
rabilibus hirudinum  morsibus  tecta  inveniuntur. 

Hic  adjicere  liceat,  aegrotae  durante  morbo  octogies 
novies  venaesectionibus,  neque  minus  immenso  hirudinum 
numero  et  cucurbitulis  sanguinem  esse  detractum.  Situm 

ia  dorso  aegra  jam  longum  per  tempus  non  patitur,  sed 
sedens  Jq  lecto,  capite  pronato  genibus  paene  opposito, 
dormit. 

MORBI  DIAGNOSIS. 

Secundum  symptomata  enarrata,  nec  non  secundum 
tumoris  descriptionem  certo  fere  opinionem  refutare  pos- 
sumus, tumorem  omnino  ex  tela  iirma  organica  constare: 
nam,  si  ita  esset,  fieri  non  posset,  ut,  si  aegrota  situm 
sic  mutat,  ut  ad  latus  dextrum  se  inclinet,  manu  tumori 
apposita  animadvertatur,  corpus  fluidum,  verisimiliter  tu- 
moris contentum,  in  manum  quasi  cadere.  Ex  quo  se- 
quitur, ut  tumor  ille  neque  scirrhus,  nec  fungus  medul- 
laris vel  pseudorganisatio  huic  similis,  nec  polypus,  nec 
sarcoma  sit.  Idem  praeterea  etiam  ex  illa  re  concludi 
potest,  quod  aegrotae  vita  per  tam  longum  tempus  cum 
illo  tumore  durare  non  potuisset,  potissimum  si  tumor 
ille  malignus  esset,  quod  febri  lenta  et  sequente  virium 
consumtione  aegrota  jam  diu  esset  exstincta.  Sed  et  tu- 
mor cysticus  haberi  non  potest.  Nam  iii'  hygromate,  quae 
pseudorganisatio  praeterea  vix  ad  tantam  accrescat  magni- 
tudinem, semper  cystis  tota  fluido  completa  est,  igitur 
omnis  contenti  mobilitas  cadens  deest  Ex  eadem  etiam 
causa,  potissimum  autem,  quod  reliquis  tumoribus  cysti- 
cis contentum  inest  solidius,  quam  quod  omnino  fluctuare 
possit,  opinio,  alium  esse  tumorem  cysticum,  steatoma, 
adheroma,  meliceridem,  lipoma,  majore  jure  rejicienda  est. 

Superest,  ut  refellam,  tumorem  esse  bydatidem. 
Quamquam  hydatides  illius  magnitudinis  inveniuntur  eae- 
que  intumescentiam  talem,  qualem  hic  conspicimus,  cir- 

cumscriptam , duram,  tensam  efficere  possunt,  tamen  tu- 
mor ideo  non  hydatis  habendus  est,  quod  hydatides, 
fluido  omnino  completae,  mobilitatem  illam  cadentem  prae- 
bere non  possunt. 

Crebra  sanguinis  et  per  os  et  per  anum  evacuatio, 
non  minus  aegrotae  narratio,  tumoreui  minui,  potissimum 
si  ^ magna  sanguinis  quantitas  alvo  descendisset,  vertigo 
etiam  et  syncopae,  quibus  haud  raro  aegra  molestatur: 
haec  omnia  opinionem  bene  patiuntur,  in  vasorum  sangui- 
ferorum  systemate  quidpiam  esse  alienatum,  tumorisque 
contentum  ex  sanguine  constare.  Igitur  tumorem  aneu- 
rysma aut  varicem  esse  crederes.  Attamen  aneurysma 
esse  non  potest,  quod  omnis  pulsatio  deest,  et  (|uod 
aegrota  aneurysmatis  ruptura,  quae  res  saepius  incidisset 
necessario,  quum  ab  aegrota  tam  saepe  sanguis  redditus 
sit,  mortem  obiisset.  Nec  minus  opinionem,  tumorem 
esse  varicem,  repudiare  debemus,  primum  quia  haud  fa- 
cile tantae,  quantae  hic  tumor  est,  magnitudinis  varicem 
invenies;  praeterea  autem  tumor,  si  venae  dilatatione 
efficitur,  semper  sanguine  completus  sit  necesse  est, 
quum  venae  nunquam  exsangues  reperiantur.  Contra 
quam  tamen  opinionem  mobilitas  fluidi,  quod  tumor 
continet,  pugnat,  Pari  modo  tumor  hypertrophia  organi 
in  ilia  regione  siti,  lienis,  pancreatis,  esse  non  potest, 
quum,  si  res  ita  se  haberet,  non  solum  contentum 
fluidum,  verum  etiam  fiuidi  mobilitas  deesset. 

Quum  argumentis  a me  firmatum  esse  arbitrer,  tu- 
morem illum  neque  pseudorganisationem  aut  benignam 
aut  malignam,  nec  hydatidera,  nec  dilatationem  vasis 
cujusdam  aut  arteriae  aut  venae,  igitur  nec  aneurysma 
nec  varicem,  nec  hypertrophiam  organi  in  illa  icgione 

Siti  esse  posse:  opinionem  non  spernendam  puto,  tu- 
morem illum  intumescentiam  sui  generis  esse. 

Quamquam  fateor,  hancce  rem  non  satis  mihi  li- 
quere, quamquam  persuasum  mihi  est,  sectione  sola 
facta  rem  ad  liquidum  perduci  posse:  tamen  opinionem 
meam  de  illo  tumore  illustrare  eamque,  quantum  in  me 
est,  argumentis  probare  conabor. 

Tumor  ille  intumescentia  sui  generis  est,  quod  jam 
supra  statui.  Mobilitate  contenti,  qubd  tumori  inest, 
mihi  jus  tribui  credo  putandi:  tumorem  esse  saccum,  in 
quo  contentum  fluidum  sit,  quo  tamen  non  omnino  sit 
completus.  Qui  tumor  quum  multi  sanguinis  evacuatione 
per  os  et  anum  (opinor  enim,  aegrotam  falli  putantem, 
tum  tantum  minui  tumorem,  si  alvo  sanguis  descen- 
disset, quum  vomitus  cruentus  et  sanguinis  per  anum 
dejectio  eodem  fere  semper  tempore  reperiantur)  minua- 
tur, quod  aegra  affirmat,  ex  hac  re  me  ratiocinari  posse 
arbitror,  contentum  sacci  illius  sanguinem  esse.  Tamen 
tantum  abest,  ut  contendam,  sacci  contentum  sanguinem 
esse  purum,  ut  credam,  hanc  opinionem  verisimilitu- 
dine carere,  quod  sanguis  purus,  extra  vasa  in  sacco 
quodam  cumulatus  dissolveretur,  et  hoc  sanguine  dis- 
soluto organismus  perderetur.  Sed  aegrota  jam  per 
tot  annos  cum  illo  tumore  vivit. 

Nunc  tamen  investigare  restat,  primum  quibuscum 
organis  saccus  communicet,  tum  e quali  membrana  con- 
stet, deinde  quale  ejus  contentum  sit,  denique  unde 
sanguis  veniat. 

Quod  pertinet  ad  saccum,  putandum  est,  cum  tubo 
alimentario  eum  communicare:  nam  si  res  ita  non  esset, 
contentum  sacci  neque  per  os  nec  per  anum  evacuar 

posset  Situm  autem  ejus  respicientes  invenimus,  po- 
tissimum colon  transversum  et  ventriculum  esse,  quibus- 
cum  communicet  Jam  si  verum  est,  quod  aegrota  nar- 
rat, tumorem  magis  minui ^ si  alvo  sanguis  descendis- 
set, quam  si  vomitu  evacuatus  esset,  credamus  necesse 
est,  sacci  cum  colo  transverso  quam  cum  ventriculo 
communicationem  arctiorem  esse  et  majorem^  Ouum 
supra  diceremus,  sacci  contentum  non  quidem  sanguinem 
purum,  tamen  fluidum  esse,  quod  fortasse  curn  sanguine 
mixtum  evacuetur:  hoc  cum  ea  opiuione  bene  convenit, 
saccum  constare  e tunica  serosa,  qua  fluidum  iilud  ex- 
sudetur, potissimum  quum  organa  omnia  in  illa  regione 
&ita  tunica  serosa  obducta  sint*  Quin  etiam  saccus  for- 
tasse omnino  non  membrana  nova  est,  sed  peritonaeo 
organorum  ejus  regionis  dilatato  et  a reliquis  tunicis 
soluto  formetur. 

Nunc  tantum  superest^  ut  sfententiam  meam  afferam, 
unde  sanguis  veniat. 

Sequentes  analogiam  inveniemus,  non  solum  vomi- 
tum cruentum,  verum  etiam  melaenam  prope  semper 
cum  morbo  lienis  conjunctam  esse^  quam  complicationem 
et  hic  adesse  eo  majore  jure  arbitrari  possumus,  quum 
aegrota  per  anni  quadrantem  laboraret  ex  febri  inter- 
mittente, quam  febrem  plerumque  cum  lienis  morbis 
complicatam  esse  inter  omnes  convenit.  Igitur  credere 
debemus,  saccum  non  solum  cum  ventriculo  et  colo 
transverso,  verum  etiam  cum  liene  communicare,  san- 
guinemque evacuatum  e liene  venire.  Sed  num  sanguis 
tum  tantum  per  os  et  anum  evacuetur,  si  causa  quadam 
sanguis  in  saccum  effusus  est,  an  tum,  si  causa  qua- 
dam vomitus  excitatus  est  et  commotione,  quam  vomitu 

2* 


20 


I 


organa  patiimtar,  novus  ex  liene  sanguis  in  saccum 
fluit,  indeque  per  os  et  anum  exterminatur:  haec  omnia 
obscuriora  sunt,  quam  quae  contendere  possim.  Utrum- 
que quidem  variis  temporibds  incidere  possit,  prout 
causae  secum  ferunt.  • 

Praeterea  opinari  possumus,  in  ipsis  sacci  parie- 
tibus multas  magnasque  currere  venas  varicosas,  ex 
quibus  interdum,  uti  ex  vasis  baeniorrhoidalibus,  san- 
guis in  saccum  effunditur. 

Quamquam  de  hoc  morbo  opinio  mea  fortasse  pro-  i 
pria  videtur  esse,  tamen  eo  magis  eam  a me  capi  posse 
credidi,  quod  confirmata  est  casu  valde  simili,  quem 
Meckel  in  anat.  palholog.  Tom.  II.  sect.  II.  pag.  42C 
seq.  describit,  quemque,  quum  memoratu  dignissimus  mih 
videatur,  ad  verbum  afferam: 

„Eine  acht  und  vierzigjabrige  Frau,  die  mehrere  Jalir* 
lang  Verdauungsbeschwerden  gehabt  hatte,  bekam  nac! 
einer  starken  Mahlzeit  heftiges  Erbrechen  und  Scbmeri. 
in  der  Magengegend.  Das . erstere  verging  in  einigeu 
Tagen,  der  Schmerz  in  der  Magengegend  und  der  ganzen 
linken  Seite  aber  blieb.  Naeh  ungefafar  6 Monaten,  wali 
rend  derer  ausserdem  bestandiges  Fieber  Statt  gefundei 
hatte,  starb  sie  sehr  abgemagert.  ^ 

Man  fand  die  Haute  des  Magens  dreimal  dicker  al 
gewohniich,  beide  Magenmundungen  gesund,  nnr  etwat 
uber  dem  Pfdrtnerschliesserv  eine  Unze  von  einer  kase-  ^ 
abnlichen  koruigten  Substanz,  die  genau  mit  der  aussero 

Haut  des  Magens  zusaramenhing,  aber  iiicht  den  Ueber- 
gang  der  Speise  iu  den  Zwolffiugerdarm  verbinderte.  Der 
sehr  vergrosserte  und  fast  mit  dem  Bauchfell  iiiid  Daroi- 
verwachsene  Magen  war  mit  einer  ahnlichen  Masse 
bedeckt,  die  an  einigen  Stellen  die  Dicke  eines  Zolles 
hatte* 

Die  Milz  war  durcliaus  alienirt.  Zur  Halfte  war  sie 
resorbirt  und  zerslort  und  der  ubriggebliebene  Theil  des- 
organisirt  und  fast  aufgelost.  Die  Peritonealhaut  ihrer 
inUern,  concaven  Oberflaohe  war  zu  einem  grossen  Balge 
ausgedehnt,  auf  dem  sich  ungeheuer  weite  BIutgefasse 
vertlieilten.  Der  obere  Theil  desselben  hing  fest  mit  dem 
Magengrunde,  der  untere  mit  dem  oberen  Rande  des 
Quergrimmdarms  zusammeii.  Er  war  sechs  Zoll  weit 
und  enthielt  liber  ein  Pfund  eines' dunklen,  dicken^  ge- 
ronnenen  Gebltites,  von  welehem  Stiiqken  von  der 
Grosse  einer  Faust  in  einem  Maasse  voU  braunen  Blut- 
wassers  schwaminen*  Schon  vor  dem  Tode  hatte  man 
zwei  Maass  Blutwasser  weggenemmen.  Der  Grund  und 
die  Wande  dieses  Balges  waren  in  der  Hohe  eines 
Zolles  mit  einer  scbwarzen,  zaben,  honigdicken  Masse 
bedeckt,  der  gleichfalls  cine  kasigte  Masse  eingemengt 
war.  Der 'Magen  war  sehr  in  die  Hohe,  der  Ouergrimm- 
darm  sehr  nach  unten  gedrilckt  und  an  dieser  Stelle 


22 


nicht  weitep  ais  ein  diinner  Darm.  Der  Balg  cormnu- 
nicirte  mit  keinem  Organ/^ 

Liceat  hic  afferre  alterum  etiam  casum  a Meckelio 
in  anatomia  pathologica  Tom*  IL  sect.  II.  pag.  397  de- 
scriptum. 

Quem  casum,  quamvis  in  hacce  dissertatione  tractato 
non  tam  similis  sit,  quam  ille,  quem  modo  ex  eodem  libro 
recitavi,  memoratu  tamen  habeo  haud  indignum,  quum  se- 
ctione facta  saccum  serosum  invenirent  immensae  magni- 
tudinis quibusdam  abdominis  intestinis  cohaerentem. 

5,Fahner(l)  fand  bei  einer  dreissigjahrigen  schwan- 
gern  Frau  in  der  Unterleibshohle  einen  Sack,  der  den 
Magen,  die  Leber,  (die  Milz  und  einen  grossen  Theil  der 
Gedarme  einschloss,  vorziiglich  fest  am  Zwerchfell  und 
den  Unterleibswanden  aufsass,  uber  acht  Pfund  wog,  und 
eine  Elie  breit,  eine  balbe  Elie  lang  \yar, 

Diie  Perilonealhaut  der  Darme  war  mit  vielen  kleinen 
gestielten  Blasen  besetzt.  Die  GebSrmutter  enthielt  ausr 
ser  einem  sechsmonatlichen  Fotus  und  seiner  Nachgeburt 
eine  Menge  Blasen  von  der  Grosse  einer  Wallnuss.  In 
dem  grossen  Sacke  befanden  sich  auf  zweihundert  Bla- 
sen,  von  denen  einige  die  Grosse  einer  Faust  batten. 
Alie  waren  eif5rmig,  lagW^ei,  batten  durebaus  keine 

■ ’ , 's  ^ 

(1)  Beitrage  zur  gerichtlichen  und  pract.  Arzneik.  Bd.  1. 
1799.  No.  XI.  S.  98. 

Spur  von  Gefasseii  und  bestanden  aus  zwei  Hauten,  die 
durch  Zellgewebe  zusammen  gebalten  wurden«  Beide  wa- 
ren  durchsichtig,  die  aussern  dicker  ais  die  innem,  jener 
blattrig  und  faserig*  Alie  Blasen  enthielten  ein  griinliches 
Seriim,  in  dem  ein  gelbes  Punktcben  schwamm,  das  mit 
einem  Dotter  Aehnlicbkeit  batte. 

Die  in  der  Gebarmuiter  und  dem  Sacke  eutbaltenen 
kamen  unter  einander  und  mit  denen,  welcbe  am  Baucb- 
felle  sassen,  vollkommen  (iberein  und  unterscbieden  sich 
von  den  lelztern  nur  durcb  den  Mangel  des  Stiels/^ 

f 

Jam  tantum  nonnulla  addere  liceat,  et  cur  deple- 
tiones sanguinis  tam  saepe  repetitae  sint,  et  cur  tumor 
tam  valde  doleat.  Quod  tamen  non  mirabile  babeo, 
quum  saccus  tam  arcte  cum  peritonaeo,  quod  facile  cor- 
ripitur inflammatione,  cohaereat. 

Ejusmodi  status  inflammatorius  ut  saepe  adfuerit 
et  saepe  adsit,  verisimile  est;  quin  ^tiam  contendam, 
statum  inflammatorium  chronicum  semper  perdurare  cau- 
samque esse,  ex  qua  tumor  tam  dolorificus  sit.  Quae 
res,  si  ita  est,  tumoris  etiam  expifcat  duritiem,  quae 
fibrina  durante  inflammatione  exsudata  efficitur. 

AETIOLOGIA. 

Quod  ad  morbi  aetiologiam  spectat,  satis  appare- 
bit, eam  multo  ipsa  morbi  diagnosi  occultiorem  esse« 
Nam  quis  pro  certo  dicere  possit,  qua  ex  causa  diabete 
correpta  sit  aegrota,  quomodo  diabetes,  qui  nunquam 
fere  sanatur,  bic  sanatus  sit,  cujus  momenti  fuerit  in 
febrem  intermittentem  et  tumorem,  quum  de  proximis 
illorum  morborum  causis  nil  fere  sciamus.  Sed  quum 
in  diabete  aeque  ac  in  febri  intermittente  plurimum  sta- 
ses  in  systemate  abdominis  venoso  inveniantur,  neque 
in  boc  casu  negare  possimus,  ejusmodi  stases  adesse: 
ratiocinari  possumus,  morbos  illos  quodam  modo  inter 
se  connexos  esse,  licet  de  eorum  pathogenia  opinionem 
afferre  non  audeam» 

THERAPIA. 

Satis  liquere  videtur  mihi,  tumorem  nullo  medi-* 
camine  sanari  posse.  Cura  sola  symptomatica,  qua 
graviora  morbi  symptomata  minuantur,  leniantur  et  quam 
fieri  potest  detineantur,  indicata  est. 

» * - 


Naius  sum  Adolphus  Julius  Aemilius  Fruhauf 
anno  hujus  saeculi  undevigesimo  Reckani,  vico  ad  Branden- 
burgum,  parentibus  optimis,  patre  Augusto,  cantore  et 
praeceptore,  matre  G u i 1 e 1 m i n a,  e gente  S i e b m a n n,  quos 
adhuc  vivos  ut  Deus  Optimus  Maximus  perdiu  incolumes 
servet,  maximopere  precor*  Fidei  addictus  sum  evangelicae* 
Primis  literarum  elementis  imbutus,  gymnasium 
Brandenburgense,  quod  Directore  Braut,  viro  doctis- 
simo, floret,  per  annos  sex  frequentavi*  Tum  schola 
relicta,  duobis  annis  post,  nempe  anno  MDCCCXXXIX 


m.  Maj.  Berolinum  petii^  ibique  ab  111,  Mueller^  t*  t. 
Rectore  magnifico,  inter  cives  academicos  receptus  et 
ab  111.  G abi  er,  t,  ,t.  Decano  spectatissimo,  in  ordi- 
nem philosophiae  studiosorum  relatus  sum«  Examine 
abiturientiun)  in  gymnasio  Fridericiano  Berolinensi  ab- 
soluto, a beat.  111.  Osann  medicinae  studiosis  adseri- 
ptus  sum.  Per  quadriennium  hisce  interfui  scholis; 

Cei,  Michelet  de  logice;  Cei,  Isensee  de  anthro- 
pologia;  111.  Lichtenstein  de  zoologia;  111.  Rose  de 
mineralogia;  Cei.  Dove  de  physice;  111.  Kuntb  de  bo- 
tanice;  111.  Mitscherlich  sen.  de  chemia;  Cei.  Be- 
neke  de  psychologia;  111.  Hecker  de  encyclopaedia 
et  methodologia  medica,  de  pathologia  generali,  de  hi- 
storia medicinae;  Cei.  Mitscherlich  jun.  de  materia 
medica;  111,  Scbnltz  de  physiologia,  de  historia  natu- 


rali  medica;  Cei.  Relcbert  de  anatomla,  ducibus  qui- 
dem III,  Maeller  et  111.  S cbl em m ' cadaveribus  rite 
secandis  opera  data;  III.  Link  de  virtute  medica  vege- 
tabilium; III.  Scbiemm  de  sensuum  organis,  de  liga- 
mentis et  aponeurosibus;  III.  Horn  et  Cei.  Reicb  de 
patbologia  et  tberapia  speciali  et  de  morbis  syphiliticis; 
III.  Juengken  de  chirurgia;  III.  Wagner  de  medicina 
forensi  et  politia  medica;  III.  Busch  de  arte  obstetricia 
tam  theoretica  quam  practica. 

Exercitationibus  clinicis  medicis,  chirurgicis,  me- 
dico-forensibus  interfui  Illustrissimorum  et  Celeberrimo- 
rum virorum:  Juengken,  Wagner,  Truestedt, 

Romberg. 

' Quibus  omnibus  viris,  optime  de  me  meritis,  quas 
possum  maximas  ago  semperque  habebo  gratias. 


Jam  vero  tentaminibus,  tam  philosophico  quam  nu 
dico,  nec  non  examine  rigoroso  coram  gratioso  medico 
rum  ordine  superatis,  spero  fore,  ut  dissertation< 

thesibusque  publice  defensis,  summi  in  medicina  ac 
chirurgia  honores  in  me  conferantur. 


■III  - 


1.  Primarius  animi  morborum  fons  est  corpus< 

2.  Mortis  certum  signum  non  est  nisi  putredo» 

3.  Cbina  febres  intermittentes  eo,  quod  momentum  tollit 
nervosum,  sanat. 

4.  Icterus  non  sui  generis  morbus  est,  sed  symptoma 
alius  in  corpore  morbi. 

3.  Medicos  venenis  non  utitur. 


